CELEX: 31981R3605
Language: el
Date: 1981-12-15
Title: Κανονισμός (EOK) αριθ. 3605/81 τού Συμβουλίου τής 15ης Δεκεμβρίου 1981 περί τροποποιήσεως τού κανονισμού (EOK) αριθ. 652/79 περί τών επιπτώσεων τού ευρωπαϊκού νομισματικού συστήματος στά πλαίσια τής κοινής γεωργικής πολιτικής

Avis juridique important

|

31981R3605

Κανονισμός (EOK) αριθ. 3605/81 τού Συμβουλίου τής 15ης Δεκεμβρίου 1981 περί τροποποιήσεως τού κανονισμού (EOK) αριθ. 652/79 περί τών επιπτώσεων τού ευρωπαϊκού νομισματικού συστήματος στά πλαίσια τής κοινής γεωργικής πολιτικής  

Επίσημη Εφημερίδα αριθ. L 362 της 17/12/1981 σ. 0002

***** ΚΑΝΟΝΙΣΜΟΣ (ΕΟΚ) αριθ. 3605/81 ΤΟΥ ΣΥΜΒΟΥΛΙΟΥ  της 15ης Δεκεμβρίου 1981  περί τροποποιήσεως του κανονισμού (ΕΟΚ) αριθ. 652/79 περί των επιπτώσεων του ευρωπαϊκού νομισματικού συστήματος στα πλαίσια της κοινής γεωργικής πολιτικής  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 28, 43 και 235,  τον κανονισμό αριθ. 129 του Συμβουλίου περί της αξίας της λογιστικής μονάδος και των εφαρμοζομένων τιμών συναλλάγματος στα πλαίσια της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 2543/73 (2), και ιδίως το άρθρο 3,  την πρόταση της Επιτροπής (3),  τη γνώμη του Ευρωπαϊκού Κοινοβουλίου (4),  Εκτιμώντας:  ότι ο κανονισμός (ΕΟΚ) αριθ. 652/79 (5), όπως τροποποιήθηκε τελευταία από τον κανονισμό (ΕΟΚ) αριθ. 876/81 (6), εισήγαγε, για μία περίοδο μέχρι τις 31 Δεκεμβρίου 1981, το ευρωπαϊκό νομισματικό σύστημα στην κοινή γεωργική πολιτική·  ότι ο κανονισμός (ΕΟΚ) αριθ. 1011/80 (7) εγκαθίδρυσε, με τροποποίηση της περιπτώσεως β του άρθρου 3 του κανονισμού (ΕΟΚ) αριθ. 652/79, νέο σύστημα όσον αφορά τις απαλλαγές που λαμβάνονται υπόψη για τον υπολογισμό των νομισματικών εξισωτικών ποσών· ότι, δυνάμει του άρθρου 5 δεύτερο εδάφιο του κανονισμού (ΕΟΚ) αριθ. 652/79, το σύστημα αυτό είναι επίσης περιορισμένης χρονικής ισχύος, μέχρι τις 31 Δεκεμβρίου 1981·  ότι η Επιτροπή πρότεινε στο Συμβούλιο την κωδικοποίηση του συνόλου των γεωργονομισματικών ρυθμίσεων καί, με αυτή την ευκαιρία, την οριστική εισαγωγή της ECU στην κοινή γεωργική πολιτική· ότι, εν αναμονή συνεχίσεως των εργασιών του Συμβουλίου επί των προτάσεων αυτών, πρέπει, λόγω του επείγοντος, να θεσπιστούν τα αναγκαία μέτρα παρατάσεως του κανονισμού (ΕΟΚ) αριθ. 652/79, ώστε να αποφευχθούν οι επιζήμιες επιπτώσεις σε περίπτωση ελλείψεως αποφάσεως· ότι η κτηθείσα πείρα δικαιολογεί την παράταση της εφαρμογής της ECU στην κοινή γεωργική πολιτική, μέχρι τις 31 Δεκεμβρίου 1982,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 5 του κανονισμού (ΕΟΚ) αριθ. 652/79, το δεύτερο εδάφιο αντικαθίσταται από το ακόλουθο κείμενο:  «Εφαρμόζεται μέχρι τις 31 Δεκεμβρίου 1982».  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Δεκεμβρίου 1981.  Για το Συμβούλιο  Ο Πρόεδρος  P. WALKER  (1) ΕΕ αριθ. 106 της 30. 10. 1962, σ. 2553/62.  (2) ΕΕ αριθ. L 263 της 19. 9. 1973, σ. 1.  (3) ΕΕ αριθ. C 57 της 7. 3. 1980, σ. 11.  (4) ΕΕ αριθ. C 97 της 21. 4. 1980, σ. 44.  (5) ΕΕ αριθ. L 84 της 4. 4. 1979, σ. 1.  (6) ΕΕ αριθ. L 88 της 2. 4. 1981, σ. 28.  (7) ΕΕ αριθ. L 108 της 26. 4. 1980, σ. 3.